title: 2016 m. spalio 7 d. Komisijos įgyvendinimo reglamentas (ES) 2016/1799, kuriuo pagal Europos Parlamento ir Tarybos reglamento (ES) Nr. 575/2013 136 straipsnio 1 ir 3 dalis nustatomi techniniai įgyvendinimo standartai, susiję su išorinių kredito rizikos vertinimo institucijų pateiktų pozicijų, susijusių su kredito rizika, kredito rizikos vertinimų priskyrimu (Tekstas svarbus EEE)

text:
12.10.2016

               LT

               Europos Sąjungos oficialusis leidinys

               L 275/3

         KOMISIJOS ĮGYVENDINIMO REGLAMENTAS (ES) 2016/1799
   2016 m. spalio 7 d.
   kuriuo pagal Europos Parlamento ir Tarybos reglamento (ES) Nr. 575/2013 136 straipsnio 1 ir 3 dalis nustatomi techniniai įgyvendinimo standartai, susiję su išorinių kredito rizikos vertinimo institucijų pateiktų pozicijų, susijusių su kredito rizika, kredito rizikos vertinimų priskyrimu
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. birželio 26 d. Europos Parlamento ir Tarybos reglamentą (ES) Nr. 575/2013 dėl prudencinių reikalavimų kredito įstaigoms ir investicinėms įmonėms (1), ypač į jo 136 straipsnio 1 dalies trečią pastraipą ir 136 straipsnio 3 dalies trečią pastraipą,
   kadangi:

               (1)

               šio reglamento nuostatos yra glaudžiai susijusios, nes jomis reglamentuojamas kredito rizikos vertinimų, išskyrus pakeitimo vertybiniais popieriais pozicijų kredito rizikos vertinimus, priskyrimas. Siekiant užtikrinti tų nuostatų, kurios turėtų įsigalioti vienu metu, suderinamumą ir sudaryti sąlygas visapusiškai jas apžvelgti ir su jomis susipažinti vienoje vietoje tiems, kam taikomos šios prievolės, pageidautina visus pagal Reglamentą (ES) Nr. 575/2013 priimtinus techninius įgyvendinimo standartus, susijusius su kredito rizikos vertinimų, išskyrus pakeitimo vertybiniais popieriais pozicijų kredito rizikos vertinimus, priskyrimu, pateikti viename reglamente;

               (2)

               Reglamento (ES) Nr. 575/2013 136 straipsnio 1 dalyje reikalaujama visoms Išorinės kredito rizikos vertinimo institucijoms (toliau – ECAI) tiksliai nurodyti, kokius to reglamento 2 skirsnyje nurodytus kredito kokybės žingsnius atitinka atitinkami ECAI nustatyti kredito rizikos vertinimai (toliau – priskyrimas). ECAI – kredito reitingų agentūros, kurios yra užregistruotos arba sertifikuotos pagal Europos Parlamento ir Tarybos reglamentą (EB) Nr. 1060/2009 (2), arba centrinis bankas, kuris nustato kredito reitingus, kuriems tas reglamentas netaikomas;

               (3)

               tam tikri panašūs terminai ir sąvokos, vartojami Reglamente (EB) Nr. 1060/2009 ir Reglamente (ES) Nr. 575/2013, gali būti painiojami. Reglamente (ES) Nr. 575/2013 terminu „kredito rizikos vertinimas“ įvardijami tiek ECAI pateiktų skirtingų kategorijų reitingų pavadinimai, tiek vieno tokio reitingo priskyrimas konkrečiam straipsniui. Tačiau Reglamento (EB) Nr. 1060/2009 3 straipsnio 1 dalies h ir a punktuose vartojamais atitinkamais terminais „reitingo kategorija“ ir „kredito reitingas“ šios dvi sąvokos aiškiai atskiriamos. Siekiant išvengti painiavos ir atsižvelgiant į tai, kad šias dvi konkrečias sąvokas reikia įvardyti atskirais terminais, ir į tai, kad šie du reglamentai papildo vienas kitą, reikėtų naudoti konkretesnius Reglamento (EB) Nr. 1060/2009 terminus;

               (4)

               kadangi pagal Reglamento (EB) Nr. 1060/2009 4 straipsnio 1 dalį kredito įstaigoms ir investicinėms įmonėms kredito reitingais leidžiama naudotis reguliavimo tikslais tik jeigu juos paskelbė Sąjungoje įsisteigusios ir pagal tą reglamentą užregistruotos arba sertifikuotos kredito reitingų agentūros, ECAI kredito rizikos vertinimų priskyrimas turėtų būti taikomas kredito rizikos vertinimams, atitinkantiems to reglamento 3 straipsnio 1 dalies a punkte pateiktą „kredito reitingo“ apibrėžtį. Be to, kadangi pagal Reglamento (ES) Nr. 575/2013 136 straipsnį priskyrimas turi būti taikomas visoms ECAI, kurių apibrėžtis, pateikta to reglamento 4 straipsnio 98 dalyje, apima ir centrinių bankų nustatytus kredito reitingus, kuriems netaikomas Reglamentas (EB) Nr. 1060/2009, ECAI reitingų kategorijų priskyrimas turėtų būti taikomas ir tokiems kredito reitingams. Reglamentu (ES) Nr. 575/2013 neleidžiama kredito reitingų naudoti tam tikroms turto klasėms (pavyzdžiui, nuosavybės vertybiniams popieriams), kurioms taikomas standartizuotas metodas. Todėl kalbant apie fiksuotų pajamų kolektyvinio investavimo subjektų vertinimus, ECAI kredito rizikos vertinimų priskyrimas turėtų būti taikomas tik tiems subjektams, kurie priklauso vien tik nuo pagrindinio turto kredito kokybės;

               (5)

               priskyrimo tikslas yra priskirti tinkamus Reglamente (ES) Nr. 575/2013 nustatytus rizikos koeficientus ECAI reitingų kategorijoms. Todėl ji turėtų galėti nustatyti ne tik kiekvienos reitingo kategorijos santykinius rizikos skirtumus, bet ir absoliučius rizikos lygius, taip užtikrindama tinkamo lygio kapitalą pagal standartizuotą metodą;

               (6)

               kadangi ECAI taiko labai įvairias metodikas, norint užtikrinti vienodas sąlygas įstaigoms ir sąžiningą ECAI traktavimą, labai svarbu užtikrinti priskyrimo metodikos objektyvumą ir nuoseklumą. Dėl šios priežasties, rengiant kiekybinių ir kokybinių veiksnių naudojimo ir jų palyginimo su palyginimo dydžiu taisykles, reikia remtis ankstesne reguliavimo sistema, visų pirma 2010 m. lapkričio 30 d.„Persvarstytų gairių dėl išorinių kredito rizikos vertinimo institucijų pripažinimo“ 3 dalimi, kad būtų sklandžiai pereita prie šiame reglamente nustatyto priskyrimo. Tai taip pat užtikrintų suderinamumą su tarptautiniais šios srities standartais, kurie yra atspindėti susitarimo „Bazelis II. Tarptautinė kapitalo įvertinimo ir kapitalo standartų konvergencija. Peržiūrėti pagrindai“ (angl. „Basel II: International Convergence of Capital Measurement and Capital Standards: a Revised Framework“), 2006 m. birželio mėn. išsamus variantas, 2 priede;

               (7)

               ECAI taikomos įsipareigojimų neįvykdymo apibrėžtys gali skirtis nuo nustatytosios Reglamento (ES) Nr. 575/2013 178 straipsnyje, kaip nurodyta Reglamente (EB) Nr. 1060/2009 ir Komisijos deleguotajame reglamente (ES) 2015/2 (3). Nepaisant to, siekiant užtikrinti, kad nepasikeistų pozicijų, turinčių išorinį reitingą, atveju reikalaujamas bendras kapitalo lygis, šio Reglamento taikymo tikslais įsipareigojimų neįvykdymo įvykių rūšys, naudojamos kalibruojant Reglamento (ES) Nr. 575/2013 136 straipsnio 2 dalies c punkte nurodytą palyginimo dydį, turėtų būti naudojamos kaip įsipareigojimų neįvykdymo apibrėžtis;

               (8)

               priskyrimas turėtų būti suprantamas kaip ECAI reitingų kategorijų ir reguliavimo skalės, kuri buvo nustatyta prudenciniais tikslais, atitikimas. Todėl jo nereikėtų painioti su Europos vertybinių popierių ir rinkų institucijos (toliau – ESMA) pagal Reglamento (EB) Nr. 1060/2009 21 straipsnio 4b dalį pateiktina ataskaita, kuria siekiama investuotojams suteikti galimybę lengvai palyginti visus konkrečiam reitinguojamam subjektui suteiktus kredito reitingus. Taip pat šio reglamento taikymo tikslais priskyrimas nėra susijęs su priskyrimu pagal kitas sistemas, pavyzdžiui, Eurosistemos kredito vertinimo sistemą, nes jos gali veikti pagal kitokias metodikas ir apibrėžtis;

               (9)

               kiekvieno atskiro reitingų kategorijų rinkinio (toliau – reitingų skalė) atveju reikėtų atlikti skirtingą priskyrimą. Jei ECAI naudojama reitingų skalė yra ta pati visoms pozicijų klasėms, priskyrimas neturėtų skirtis siekiant užtikrinti pozicijų klasių, nustatytų Reglamente (ES) Nr. 575/2013, rizikos koeficientų diferencijavimą. Jei ECAI turi kelias reitingų skales, atliekant priskyrimą reikėtų atsižvelgti į ECAI nustatytą jų ryšį;

               (10)

               Reglamento (EB) Nr. 1060/2009 3 straipsnio 1 dalies x punkte nurodyti neužsakyti reitingai turėtų būti įtraukti atliekant ECAI priskyrimą, jei šiuos reitingus galima naudoti reguliavimo tikslais pagal Reglamento (EB) Nr. 1060/2009 4 straipsnio 1 dalį, ir jei Europos bankininkystės institucija (toliau – EBI) patvirtino, kad jų kokybė nesiskiria nuo šios ECAI užsakytų kredito reitingų pagal Reglamento (ES) Nr. 575/2013 138 straipsnį;

               (11)

               priskiriant reikėtų naudotis tiek kiekybiniais, tiek kokybiniais veiksniais. Į kokybinius veiksnius prireikus reikėtų atsižvelgti antrame etape, ypač kai kiekybinių veiksnių nepakanka. Todėl kokybiniai veiksniai turėtų padėti peržiūrint, ištaisant ir patobulinant bet kokį pradinį priskyrimą, atliktą remiantis kiekybiniais veiksniais, jei tokia peržiūra yra pagrįsta ir būtina. Šis dviejų etapų metodas yra reikalingas siekiant padėti užtikrinti priskyrimo objektyvumą ir tai, kad priskyrimas iš tiesų atspindėtų ECAI reitingų kategorijų ir reguliavimo skalės, kuri buvo nustatyta prudenciniais tikslais, atitikimą;

               (12)

               siekiant suderinti prudencinius ir rinkos veikimo argumentus, nereikėtų sukelti nepagrįstų reikšmingų kliūčių toms ECAI, kurios dėl to, kad yra neseniai į rinką patekusios įmonės, pateikia ribotą kiekį kiekybinės informacijos. Todėl kiekybinių veiksnių svarba atliekant priskyrimą turėtų būti ne tokia didelė. Priskyrimą reikėtų atnaujinti, kas sykį prireikus atspindėti kiekybinę informaciją, surinktą po šio reglamento įsigaliojimo;

               (13)

               įsipareigojimų neįvykdymo rodiklis, susijęs su straipsniais, kuriems priskirta ta pati reitingo kategorija, turėtų būti laikomas reprezentatyviausiu kiekybiniu veiksniu ir turėtų būti apskaičiuojamas naudojant tokių straipsnių įsipareigojimų neįvykdymo duomenis. Jei neturima pakankamai tokių straipsnių įsipareigojimų neįvykdymo duomenų, įsipareigojimų neįvykdymo rodiklio įvertis vis tiek turėtų būti apskaičiuojamas remiantis atitinkamos ECAI nuomone ir visais įrodymais apie įsipareigojimų neįvykdymą, susijusį su straipsniais, kuriems priskirta ta pati reitingo kategorija, kurios atžvilgiu atliekamas priskyrimas;

               (14)

               siekiant užtikrinti, kad būtų galima palyginti skirtingų ECAI įsipareigojimų neįvykdymo rodiklį, jį apskaičiuojant reikėtų laikytis tam tikrų reikalavimų. Pavyzdžiui, jį reikėtų apskaičiuoti per trejų metų laikotarpį, kad būtų galima stebėti dažnus įsipareigojimų neįvykdymo atvejus, kai rizika yra labai maža, ir reikėtų atsižvelgti į panaikinimo atvejus, kad rizika nebūtų nepakankamai įvertinta. Be to, į jį nereikėtų įtraukti nei viešojo sektoriaus reitingų, nei emisijų įsipareigojimų reitingų, atsižvelgiant į tai, kad viešojo sektoriaus reitingų atveju įsipareigojimų neįvykdymas pasitaiko retai, ir siekiant išvengti įsipareigojimų neįvykdymo rodiklių paklaidos emitentų, kurių emisijų skaičius didesnis, naudai tuo atveju, kai naudojami emisijų įsipareigojimų reitingai;

               (15)

               kiekvienos reitingo kategorijos įsipareigojimų neįvykdymo rodikliai kiek įmanoma turėtų būti apskaičiuojami per ilgalaikį ir trumpalaikį stebėjimo laikotarpį. priskyrimo pagrindu turėtų būti ilgalaikis stebėjimo laikotarpis, tuo tarpu trumpalaikis turėtų iš anksto perspėti apie galimą reitingo kategorijos rizikos lygio padidėjimą arba sumažėjimą. Jei nėra pakankamo kredito reitingų skaičiaus, apskaičiuoti reikėtų tik įsipareigojimų neįvykdymo ilguoju laikotarpiu rodiklį, nes apskaičiuojant įsipareigojimų neįvykdymo trumpuoju laikotarpiu rodiklius būtų daug neaiškumo. Tokiu atveju kokybiniai veiksniai turėtų įspėti apie galimą reitingo kategorijos rizikos lygio padidėjimą;

               (16)

               ECAI nustatyta įsipareigojimų neįvykdymo apibrėžtis, naudojama apskaičiuojant įsipareigojimų neįvykdymo rodiklį, susijusį su straipsniais, kuriems priskirta ta pati reitingo kategorija, yra vienas svarbiausių priskyrimo elementų. Griežtesnė įsipareigojimų neįvykdymo apibrėžtis galėtų lemti didesnius įsipareigojimų neįvykdymo rodiklius, palyginti su ne tokiomis griežtomis įsipareigojimų neįvykdymo apibrėžtimis. Todėl, siekiant užtikrinti tikslų priskyrimą, reikėtų įvertinti įsipareigojimų neįvykdymo apibrėžties poveikį apskaičiuojant įsipareigojimų neįvykdymo rodiklį;

               (17)

               kai turima tik nedaug duomenų apie įsipareigojimų neįvykdymą, kad būtų užtikrintas ECAI nuoseklumas, atliekant priskyrimą reikėtų atsižvelgti į reitingo kategorijos laikotarpį. Taigi, jei buvo pasirinktas trumpas laikotarpis, kai kuriems straipsniams gali būti taikomas tam tikras rizikos lygis. Tačiau tų pačių straipsnių rizikos lygis gali labai skirtis, jei vertinamas trejų metų laikotarpis, pasirenkamas apskaičiuojant įsipareigojimų neįvykdymo rodiklį. Atliekant priskyrimą šis veiksnys turėtų būti pripažintas ir į jį turėtų būti tinkamai atsižvelgiama;

               (18)

               kai neturima kiekybinio veiksnio ir yra žinomas gretimos reitingo kategorijos priskyrimas, reitingo kategorijos reikšmė ir jos santykinė pozicija reitingų skalėje turėtų būti labai naudingos. Šiuo tikslu kredito kokybės žingsniai turėtų būti apibūdinami pagal tokius aspektus, kaip, pavyzdžiui, emitento gebėjimas įvykdyti savo finansinius įsipareigojimus, jo jautrumas ekonominei padėčiai arba priartėjimas prie įsipareigojimų neįvykdymo statuso;

               (19)

               taip pat reikėtų atsižvelgti į straipsnių, kuriems priskirta reitingo kategorija, bendruosius rizikos veiksnius. Straipsnių, kuriems priskirta reitingo kategorija, veiklos diversifikacijos mastas ir laipsnis turėtų būti laikomi svarbiais jų pagrindinės rizikos profilio rodikliais. Taip pat turėtų būti galima kokybiniais veiksniais laikyti kitas kreditingumo nustatymo priemones, priskirtas tos pačios reitingo kategorijos straipsniams, kad būtų galima pateikti papildomos informacijos, susijusios su atitinkamos reitingo kategorijos įsipareigojimų neįvykdymo modeliu. Reikėtų kruopščiai išanalizuoti skirtingų kreditingumo nustatymo priemonių aktualumą, objektyvumą ir patikimumą prieš jas taikant priskyrimui;

               (20)

               siekiant užtikrinti suderinamumą su tarptautiniais standartais, atliekant priskyrimą reikėtų naudoti įsipareigojimų neįvykdymo ilguoju ir trumpuoju laikotarpiu rodiklių palyginimo dydžius, numatytus susitarime „Bazelis II: Tarptautinė kapitalo įvertinimo ir kapitalo standartų konvergencija. Peržiūrėti pagrindai“, 2006 m. birželio mėn. išsamus variantas. Tačiau reikėtų numatyti išsamesnes taisykles, kad būtų atsižvelgta į šiuo metu ES rinkoje veikiančių ECAI įvairovę ir į tai, kad jų įsipareigojimų neįvykdymo rodikliai gali labai skirtis nuo tarptautinių ECAI modelio, kuriuo pagrįstas dabartinis palyginimo dydis. Konkrečiau, ilgalaikis palyginimo dydis turėtų būti nustatytas intervalais, atsižvelgiant į tai, kad kiekvieną kredito kokybės žingsnį gali atitikti verčių intervalas;

               (21)

               iš pradžių reitingų kategorijas reikėtų priskirti kredito kokybės žingsniui remiantis jų įsipareigojimų neįvykdymo ilguoju laikotarpiu rodiklio ir ilgalaikio palyginimo dydžio palyginimu bei informacija, kurią suteikė kokybiniai veiksniai;

               (22)

               pagal Reglamento (ES) Nr. 575/2013 136 straipsnio 1 dalies antrą pastraipą priskyrimo tinkamumą reikėtų peržiūrėti dažnai, nes įsipareigojimų neįvykdymo ilguoju laikotarpiu rodiklis galėtų pasikeisti ir būti siejamas su kitu kredito kokybės žingsniu. Todėl naujausius reitingo kategorijos įsipareigojimų neįvykdymo trumpuoju laikotarpiu rodiklius reikėtų reguliariai sugretinti su jų atitinkamais trumpalaikiais palyginimo dydžiais (stebėsenos ir kritiniai lygiai). Trumpalaikių palyginimo dydžių neatitikimas dvejus metus iš eilės galėtų įspėti apie sumažėjusį vertinimo standartų aktualumą, o tai galėtų reikšti, kad naujas pagrindinis įsipareigojimų neįvykdymo ilguoju laikotarpiu rodiklis atitinka ne tokį palankų kredito kokybės žingsnį. Šis įspėjimas būtų svarbesnis tuo atveju, kai pažeidžiamas kritinis lygis, o ne stebėsenos lygis. Visų pirma, dėl vieno straipsnio, kurio atžvilgiu įsipareigojimai buvo neįvykdyti ir kuris yra susijęs su aukščiausiomis reitingų kategorijomis, būtų galima pradėti svarstyti, ar nereikia peržiūrėti ECAI, kuri suteikė reitingą tam straipsniui, priskyrimą;

               (23)

               reikėtų pateikti persvarstytą techninių įgyvendinimo standartų projektą, kai į priskyrimo procesą reikia įtraukti naujas įsteigtas ECAI;

               (24)

               kadangi Reglamento (ES) Nr. 575/2013 laikytis reikia visais atvejais, būtina nuolat stebėti priskyrimo procesus;

               (25)

               šis reglamentas grindžiamas EBI, EVPRI ir Europos draudimo ir profesinių pensijų institucija (toliau – EDPPI) (toliau – Europos priežiūros institucijų, EPI) Europos Komisijai pateiktais techninių įgyvendinimo standartų projektais;

               (26)

               2016 m. kovo 29 d. Komisija EPI jungtiniam komitetui pranešė apie ketinimą patvirtinti techninių įgyvendinimo standartų projektą su pakeitimais, kad būtų užtikrinta pusiausvyra tarp patikimo prudencinio metodo ir poreikio vengti tolesnės koncentracijos jau ir taip labai koncentruotoje kredito reitingų rinkoje, kurioje dominuoja trys didelės ECAI, kurių bendra užimama rinkos dalis sudaro maždaug 90 %. Pranešime Komisija pirmiausia akcentavo poreikį išvengti to, kad po trejų metų visoms ECAI, kurios nepateikė pakankamai reitingų ir nepriklausomai nuo jų reitingų kokybės, būtų automatiškai taikomas konservatyvesnis priskyrimas, nes taikant tokį metodą kiltų rizika, kad bus sukurta reguliavimo kliūtis patekti į rinką ir pakenkta konkurencinei mažesnių ir (arba) naujesnių ECAI padėčiai vien dėl to, kad jos neparengia tiek pat reitingų kaip didelės rinkoje įsitvirtinusios įmonės. 2016 m. gegužės 12 d. oficialioje nuomonėje EPI jungtinis komitetas patvirtino savo pirminę poziciją ir iš naujo nepateikė techninių įgyvendinimo standartų, iš dalies pakeistų pagal Komisijos siūlytus pakeitimus;

               (27)

               kad būtų užtikrinta pusiausvyra tarp patikimo prudencinio metodo ir konkurencijos kredito reitingų rinkoje, techninių įgyvendinimo standartų projektą reikėtų iš dalies pakeisti, kiek tai susiję su nuostatomis, kurios gali sukelti nepagrįstų reikšmingų kliūčių mažesnėms ir (arba) naujesnėms ECAI dėl to, kad jos yra neseniai į rinką patekusios įmonės, visų pirma nuostatomis dėl konservatyvesnio traktavimo taikymo ribotų duomenų atveju, naujo priskyrimo automatišku įsigaliojimu 2019 m., nuostata dėl priskyrimo peržiūros ir priskyrimo lentelėmis, taikytinomis nuo 2019 m.;

               (28)

               EBI, EVPRI ir EDPPI surengė atviras viešas konsultacijas dėl techninių įgyvendinimo standartų projektų, kuriais grindžiamas šis reglamentas, išanalizavo galimas susijusias sąnaudas ir naudą bei paprašė Bankininkystės suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1093/2010 (4) 37 straipsnį, nuomonės, Vertybinių popierių ir rinkų suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1095/2010 (5) 37 straipsnį, nuomonės ir Draudimo ir perdraudimo suinteresuotųjų subjektų grupės, įsteigtos pagal Europos Parlamento ir Tarybos reglamento (ES) Nr. 1094/2010 (6) 37 straipsnį, nuomonės,

         PRIĖMĖ ŠĮ REGLAMENTĄ:
   I ANTRAŠTINĖ DALIS

      KIEKYBINIAI VEIKSNIAI, KOKYBINIAI VEIKSNIAI IR PALYGINIMO DYDIS

      1 SKYRIUS

         Kiekybiniai veiksniai

   1 straipsnis
   Reitingo kategorijos priskyrimo kiekybiniai veiksniai
   Reglamento (ES) Nr. 575/2013 136 straipsnio 2 dalies a punkte nurodyti kiekybiniai veiksniai yra įsipareigojimų neįvykdymo trumpuoju ir ilguoju laikotarpiu rodikliai, susiję su straipsniais, kuriems priskirta ta pati reitingo kategorija, kaip nustatyta 2–6 straipsniuose.
   2 straipsnis
   Apskaičiuojant kiekybinius veiksnius naudojami straipsniai
   1 straipsnyje nurodytų kiekvienos reitingo kategorijos įsipareigojimų neįvykdymo rodiklių apskaičiavimas atliekamas remiantis tik straipsniais, kuriems išorinė kredito rizikos vertinimo institucija (ECAI), kurios atžvilgiu atliekamas priskyrimas, priskyrė tą pačią reitingo kategoriją, jei straipsniai atitinka visus toliau išvardytus reikalavimus:

               a)

               jie priklauso Deleguotojo reglamento (ES) 2015/2 3 straipsnio a punkte nurodytiems įmonių reitingams ir yra priskiriami pagal emitentus;

               b)

               jiems priskiriamas vienas iš šių vertinimų:

                           i)

                           užsakyti kredito reitingai;

                           ii)

                           neužsakyti kredito reitingai, atitinkantys Reglamento (ES) Nr. 575/2013 138 straipsnio reikalavimus.

      1 skirsnis

         Reitingo kategorijos kiekybinių veiksnių apskaičiavimas, kai kredito reitingų skaičius pakankamas

   3 straipsnis
   Nustatymas, ar kredito reitingų skaičius pakankamas
   1.   Siekiant apskaičiuoti įsipareigojimų neįvykdymo trumpuoju laikotarpiu rodiklį, laikoma, kad straipsnių, kuriems ECAI, kurios atžvilgiu yra atliekamas priskyrimas, priskyrė tą pačią reitingo kategoriją, skaičius yra pakankamas, jei straipsniai atitinka visus šiuos reikalavimus:

               a)

               jų pakanka atsižvelgiant į numanomą reitingo kategorijos rizikos profilį, rodikliu laikant straipsnių skaičių, kuris atitinka reitingo kategorijos įsipareigojimų neįvykdymo ilguoju laikotarpiu rodiklio palyginimo dydžio atvirkštinį dydį, kaip nurodyta 14 straipsnio a punkte;

               b)

               jie yra reprezentatyvūs naujausios straipsnių, kuriems priskirta ta pati reitingo kategorija, grupės atžvilgiu.

         2.   Siekiant apskaičiuoti įsipareigojimų neįvykdymo ilguoju laikotarpiu rodiklį, laikoma, kad straipsnių, kuriems ECAI, kurios atžvilgiu yra atliekamas priskyrimas, priskyrė tą pačią reitingo kategoriją, skaičius yra pakankamas, jei žinoma ne mažiau kaip 10 naujausių įsipareigojimų neįvykdymo trumpuoju laikotarpiu rodiklių, kaip nurodyta 1 dalyje.
   4 straipsnis
   Reitingo kategorijos įsipareigojimų neįvykdymo trumpuoju laikotarpiu rodikliai, kai kredito reitingų skaičius pakankamas
   1.   Kai pagal 3 straipsnio 1 dalį kredito reitingų skaičius yra pakankamas, 1 straipsnyje nurodyti įsipareigojimų neįvykdymo trumpuoju laikotarpiu rodikliai yra apskaičiuojami 2–5 dalyse nurodytu būdu.
   2.   Reitingo kategorijos įsipareigojimų neįvykdymo trumpuoju laikotarpiu rodikliai yra apskaičiuojami per trejų metų laikotarpį, kaip santykis, kurio:

               a)

               vardiklis atitinka straipsnių, kuriems priskirta ta pati reitingo kategorija, skaičių laikotarpio pradžioje,

               b)

               skaitiklis atitinka a punkte nurodytų straipsnių, kurių atžvilgiu įsipareigojimai buvo neįvykdyti iki laikotarpio pabaigos, skaičių.

         3.   Straipsniai, kurie buvo panaikinti iki laikotarpio pabaigos ir įsipareigojimai jų atžvilgiu buvo įvykdyti, papildo tik 2 dalies a punkte nurodytų įsipareigojimų neįvykdymo trumpuoju laikotarpiu rodiklių vardiklį ir jų koeficientas yra lygus 50 %. Bet kuris straipsnis, apie kurį turima įrodymų, kad jis buvo panaikintas prieš įsipareigojimų neįvykdymą, laikomas straipsniu, kurio atžvilgiu įsipareigojimai buvo neįvykdyti.
   4.   Straipsniai laikomi straipsniais, kurių atžvilgiu įsipareigojimai buvo neįvykdyti ir kuriuos galima įtraukti į 2 dalies b punkte nurodytą skaitiklį, jei įvyko bet kurios iš toliau išvardytų rūšių įvykis:

               a)

               pareiškimas dėl bankroto paskelbimo arba teisinis likvidavimo administravimas, dėl kurių tikėtina, kad ateityje bus praleisti arba vėluos pagal sutartį mokėtini skolos tvarkymo mokėjimai;

               b)

               praleistas arba vėluojantis pagal sutartį mokėtinas palūkanų arba pagrindinio mokėjimo išmokėjimas, nebent mokėjimai atliekami per sutartyje numatytą lengvatinį laikotarpį;

               c)

               nepelningas apsikeitimas, jei pagal pasiūlymą investuotojas gaus mažesnę sumą negu numatyta pirminiuose vertybiniuose popieriuose;

               d)

               reitinguojamam subjektui dėl jo finansinės padėties taikoma sustiprinta reguliavimo priežiūra.

         5.   Kiekvienos turimos straipsnių, kuriems priskirta ta pati reitingo kategorija, grupės įsipareigojimų neįvykdymo trumpuoju laikotarpiu rodikliai apskaičiuojami kas pusę metų, t. y. kiekvienų metų sausio 1 d. ir liepos 1 d.
   5 straipsnis
   Reitingo kategorijos įsipareigojimų neįvykdymo ilguoju laikotarpiu rodiklis, kai kredito reitingų skaičius pakankamas
   1.   Kai pagal 3 straipsnį kredito reitingų skaičius yra pakankamas, 1 straipsnyje nurodytas įsipareigojimų neįvykdymo ilguoju laikotarpiu rodiklis yra apskaičiuojamas pagal 2–4 dalis.
   2.   Įsipareigojimų neįvykdymo ilguoju laikotarpiu rodiklis yra apskaičiuojamas kaip bent 20 naujausių įsipareigojimų neįvykdymo trumpuoju laikotarpiu rodiklių, apskaičiuotų pagal 4 straipsnio 1 dalį, svertinis vidurkis. Jei turimi įsipareigojimų neįvykdymo trumpuoju laikotarpiu rodikliai apima ilgesnį laikotarpį ir yra svarbūs, turi būti naudojami to ilgesnio laikotarpio įsipareigojimų neįvykdymo trumpuoju laikotarpiu rodikliai. Jei yra mažiau nei 20 įsipareigojimų neįvykdymo trumpuoju laikotarpiu rodiklių, apskaičiuotų pagal 4 straipsnio 1 dalį, trūkstami įsipareigojimų neįvykdymo trumpuoju laikotarpiu rodikliai apskaičiuojami apytikriai, kad būtų gauta 20 įsipareigojimų neįvykdymo trumpuoju laikotarpiu rodiklių.
   3.   Siekiant nustatyti 2 dalyje nurodytą svertinį vidurkį, įsipareigojimų neįvykdymo trumpuoju laikotarpiu rodikliai, apskaičiuoti pagal 4 straipsnį, turi apimti naujausią nuosmukio laikotarpį. Šis nuosmukio laikotarpis apima pusmetį arba daugiau, kai reitinguojamų straipsnių pagrindinėse geografinėse vietovėse bendrojo vidaus produkto augimo rodiklis buvo neigiamas.
   4.   Siekiant nustatyti 2 dalyje nurodytą svertinį vidurkį, laikomasi šių principų:

               a)

               įsipareigojimų neįvykdymo trumpuoju laikotarpiu rodikliai, apskaičiuoti pagal 4 straipsnio 1 dalį, perskaičiuojami taikant svertinius koeficientus remiantis 4 straipsnio 2 dalies a punkte nurodytu straipsnių skaičiumi;

               b)

               apytikriai apskaičiuoti įsipareigojimų neįvykdymo trumpuoju laikotarpiu rodikliai perskaičiuojami taikant svertinius koeficientus remiantis straipsnių, kuriems priskirta ta pati reitingo kategorija, skaičiaus įverčiais laikotarpio pradžioje.

         Svertiniais koeficientais užtikrinama, kad būtų tinkamai atspindėti viso ekonominio ciklo nuosmukio ir ne nuosmukio metai.

      2 skirsnis

         Reitingo kategorijos kiekybinių veiksnių apskaičiavimas, kai kredito reitingų skaičius nepakankamas

   6 straipsnis
   Naudojami straipsniai ir reitingo kategorijos įsipareigojimų neįvykdymo ilguoju laikotarpiu rodiklis, kai kredito reitingų skaičius nepakankamas
   Kai kredito reitingų skaičius, nurodytas 3 straipsnyje, nepakankamas, 1 straipsnyje nurodyto įsipareigojimų neįvykdymo ilguoju laikotarpiu rodiklio skaičiavimas atliekamas pagal abu šiuos principus:

               a)

               jis grindžiamas ECAI pateiktu įsipareigojimų neįvykdymo ilguoju laikotarpiu rodiklio, susijusio su visais straipsniais, kuriems pagal Reglamento (ES) Nr. 575/2013 136 straipsnio 2 dalies a punktą priskirta ta pati reitingo kategorija, įverčiu;

               b)

               a punkte nurodytą įvertį papildo straipsnių, kuriems ECAI, kurios atžvilgiu yra atliekamas priskyrimas, priskyrė reitingo kategoriją, ir kurių atžvilgiu įsipareigojimai buvo neįvykdyti bei įvykdyti, skaičius.

      2 SKYRIUS

         Kokybiniai veiksniai

   7 straipsnis
   Reitingo kategorijos priskyrimo kokybiniai veiksniai
   Reglamento (ES) Nr. 575/2013 136 straipsnio 2 dalies b punkte nurodyti kokybiniai veiksniai yra šie:

               a)

               ECAI taikoma įsipareigojimų neįvykdymo apibrėžtis, kaip nurodyta 8 straipsnyje;

               b)

               ECAI naudotas reitingo kategorijos laikotarpis, kaip nurodyta 9 straipsnyje;

               c)

               reitingo kategorijos reikšmė ir jos santykinė pozicija ECAI nustatytoje reitingų skalėje, kaip nurodyta 10 straipsnyje;

               d)

               straipsnių, kuriems priskirta ta pati reitingo kategorija, kreditingumas, kaip nurodyta 11 straipsnyje;

               e)

               ECAI pateiktas įsipareigojimų neįvykdymo ilguoju laikotarpiu rodiklio, susijusio su visais straipsniais, kuriems pagal Reglamento (ES) Nr. 575/2013 136 straipsnio 2 dalies a punktą priskirta ta pati reitingo kategorija, įvertis, kaip nurodyta 12 straipsnyje;

               f)

               ECAI nustatytas ryšys (vidinis priskyrimas), jei toks yra, tarp reitingo kategorijos, kuri yra priskiriama, ir kitų tos pačios ECAI pateiktų reitingų kategorijų, jei pastarųjų kategorijų priskyrimas jau nustatytas pagal šį reglamentą, kaip nurodyta 13 straipsnyje;

               g)

               visa kita svarbi informacija, kuria remiantis galima apibūdinti reitingo kategorija išreikštos rizikos laipsnį.

         8 straipsnis
   ECAI naudojama įsipareigojimų neįvykdymo apibrėžtis
   Naudojant visą turimą informaciją, įvykių rūšys, į kurias ECAI atsižvelgia, nustatydama, ar straipsnio atžvilgiu nevykdomi įsipareigojimai, palyginamos su 4 straipsnio 4 dalyje nurodytomis įvykių rūšimis. Jei atlikus palyginimą matyti, kad ECAI atsižvelgė ne į visas tokias įsipareigojimų neįvykdymo įvykių rūšis, atitinkamai koreguojami 1 straipsnyje nurodyti kiekybiniai veiksniai.
   9 straipsnis
   Reitingo kategorijos laikotarpis
   Laikotarpis, į kurį ECAI atsižvelgia priskirdama reitingo kategoriją, iš esmės nurodo, ar tos reitingo kategorijos rizikos lygis yra tolydus per 4 straipsnio 2 dalyje nurodytą laikotarpį.
   10 straipsnis
   Reitingo kategorijos reikšmė ir santykinė padėtis
   1.   ECAI nustatytos reitingo kategorijos reikšmė nustatoma pagal gebėjimo įvykdyti finansinius įsipareigojimus ypatumus, būdingus straipsniams, kuriems ta reitingo kategorija priskirta, ir ypač pagal jautrumo ekonominei aplinkai laipsnį arba priartėjimo prie įsipareigojimų neįvykdymo statuso laipsnį.
   2.   Reitingo kategorijos reikšmė palyginama su kiekvienam kredito kokybės žingsniui nustatyta reikšme, kaip nurodyta 15 straipsnyje.
   3.   Reitingo kategorijos reikšmė vertinama kartu su jos santykine pozicija ECAI nustatytoje reitingų skalėje.
   11 straipsnis
   Straipsnių, kuriems priskirta ta pati reitingo kategorija, kreditingumas
   1.   Straipsnių, kuriems priskirta ta pati reitingo kategorija, kreditingumas nustatomas atsižvelgiant bent į jų verslo veiklos sektoriaus mastą bei laipsnį ir geografinę diversifikaciją.
   2.   Siekiant papildyti 1 straipsnyje nurodytą informaciją, kurią suteikė kiekybiniai veiksniai, tinkamu mastu gali būti naudojamos įvairios kreditingumo nustatymo priemonės, priskirtos tos pačios reitingo kategorijos straipsniams, jei jos yra patikimos ir svarbios atliekant priskyrimą.
   12 straipsnis
   ECAI pateiktas įsipareigojimų neįvykdymo ilguoju laikotarpiu rodiklio, susijusio su visais straipsniais, kuriems priskirta ta pati reitingo kategorija, įvertis
   Į ECAI pateiktą įsipareigojimų neįvykdymo ilguoju laikotarpiu rodiklio, susijusio su visais straipsniais, kuriems priskirta ta pati reitingo kategorija, įvertį atsižvelgiama atliekant priskyrimą, jei jis yra tinkamai pagrįstas.
   13 straipsnis
   ECAI nustatytos reitingo kategorijos vidinis priskyrimas
   Atitinkamas kitų reitingų kategorijų, pateiktų tos pačios ECAI, kurios atžvilgiu pagal 7 straipsnio f punktą atliktas vidinis priskyrimas, kredito kokybės žingsnis naudojamas kaip svarbus reitingo kategorijos, kurios atžvilgiu atliekamas priskyrimas, rizikos lygio rodiklis.

      3 SKYRIUS

         Palyginimo dydis ir susijusios nuorodos

   14 straipsnis
   Palyginimo dydis
   Reglamento (ES) Nr. 575/2013 136 straipsnio 2 dalies c punkte nurodytas palyginimas dydis skirstomas į:

               a)

               kiekvieno kredito kokybės žingsnio įsipareigojimų neįvykdymo ilguoju laikotarpiu rodiklio palyginimo dydį, kaip nustatyta I priedo 1 lentelėje;

               b)

               kiekvieno kredito kokybės žingsnio įsipareigojimų neįvykdymo trumpuoju laikotarpiu rodiklio palyginimo dydį, kaip nustatyta I priedo 2 lentelėje.

         15 straipsnis
   Kiekvieno kredito kokybės žingsnio reitingo kategorijos orientacinė reikšmė
   Reitingo kategorijos, atitinkančios kiekvieną kredito kokybės žingsnį, orientacinė reikšmė, yra pateikta II priede.
   II ANTRAŠTINĖ DALIS

      PRISKYRIMO LENTELĖS

   16 straipsnis
   Priskyrimo lentelės
   Kiekvienos ECAI reitingų kategorijų ir kredito kokybės žingsnių atitikimas, nurodytas Reglamento (ES) Nr. 575/2013 trečios dalies II antraštinės dalies 2 skyriaus 2 skirsnyje, yra toks, koks pateiktas III priede.
   III ANTRAŠTINĖ DALIS

      BAIGIAMOJI NUOSTATA

   17 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. spalio 7 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2013 6 27, p. 1.

      (2)  2009 m. rugsėjo 16 d. Europos Parlamento ir Tarybos reglamentas (EB) Nr. 1060/2009 dėl kredito reitingų agentūrų (OL L 302, 2009 11 17, p. 1).

      (3)  2014 m. rugsėjo 30 d. Komisijos deleguotasis reglamentas (ES) 2015/2, kuriuo Europos Parlamento ir Tarybos reglamentas (EB) Nr. 1060/2009 papildomas nuostatomis dėl informacijos, kurią kredito reitingų agentūros teikia Europos vertybinių popierių ir rinkų institucijai, teikimo techninių reguliavimo standartų (OL L 2, 2015 1 6, p. 24).

      (4)  2010 m. lapkričio 24 d. Europos Parlamento ir Tarybos reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/78/EB (OL L 331, 2010 12 15, p. 12).

      (5)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).

      (6)  2010 m. lapkričio 24 d. Europos Parlamento ir Tarybos reglamentas (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (OL L 331, 2010 12 15, p. 48).

      I PRIEDAS

         Palyginimo dydžiai 14 straipsnio taikymo tikslais

         1 lentelė

         Ilgalaikis palyginimo dydis

         (3 metų laikotarpis)

                  Kredito kokybės žingsnis

                  Ilgalaikis palyginimo dydis

                  Vidutinė vertė

                  Apatinė riba

                  Viršutinė riba

                  1

                  0,10 %

                  0,00 %

                  0,16 %

                  2

                  0,25 %

                  0,17 %

                  0,54 %

                  3

                  1,00 %

                  0,55 %

                  2,39 %

                  4

                  7,50 %

                  2,40 %

                  10,99 %

                  5

                  20,00 %

                  11,00 %

                  26,49 %

                  6

                  34,00 %

                  26,50 %

                  100,00 %

         2 lentelė

         Trumpalaikiai palyginimo dydžiai

         (3 metų laikotarpis)

                  Kredito kokybės žingsnis

                  Trumpalaikiai palyginimo dydžiai

                  Stebėsenos lygis

                  Kritinis lygis

                  1

                  0,80 %

                  1,20 %

                  2

                  1,00 %

                  1,30 %

                  3

                  2,40 %

                  3,00 %

                  4

                  11,00 %

                  12,40 %

                  5

                  28,60 %

                  35,00 %

                  6

                  netaikoma

                  netaikoma

      II PRIEDAS

         Kiekvieno kredito kokybės žingsnio reitingo kategorijos orientacinė reikšmė 15 straipsnio taikymo tikslais

                  Kredito kokybės žingsnis

                  Reitingo kategorijos reikšmė

                  1

                  Reitinguojamas subjektas pasižymi nepaprastai stipriu/labai stipriu gebėjimu įvykdyti savo finansinius įsipareigojimus ir jam kyla minimali/labai maža kredito rizika.

                  2

                  Reitinguojamas subjektas pasižymi stipriu gebėjimu įvykdyti savo finansinius įsipareigojimus ir jam kyla maža kredito rizika, tačiau nuo nepalankių aplinkybių ir ekonominių sąlygų pasikeitimo pasekmių jis yra priklausomas labiau negu reitinguojami subjektai, kuriems suteiktas 1 kredito kokybės žingsnis.

                  3

                  Reitinguojamas subjektas pasižymi pakankamu gebėjimu įvykdyti savo finansinius įsipareigojimus ir jam kyla vidutinė kredito rizika.
                  Tačiau yra didesnė tikimybė, kad dėl nepalankių ekonominių sąlygų arba pasikeitusių aplinkybių susilpnės reitinguojamo subjekto gebėjimas įvykdyti savo finansinius įsipareigojimus.

                  4

                  Reitinguojamas subjektas gali įvykdyti savo finansinius įsipareigojimus, tačiau jam kyla didelė kredito rizika.
                  Jo padėtis yra nuolat labai nestabili, jis vykdo veiklą nepalankiomis verslo, finansinėmis ar ekonominėmis sąlygomis, dėl kurių gali nepakakti reitinguojamo subjekto gebėjimo įvykdyti savo finansinius įsipareigojimus.

                  5

                  Reitinguojamas subjektas gali įvykdyti savo finansinius įsipareigojimus, tačiau jam kyla didelė kredito rizika.
                  Tikėtina, kad nepalankios verslo, finansinės ar ekonominės sąlygos susilpnins reitinguojamo subjekto gebėjimą arba norą įvykdyti savo finansinius įsipareigojimus.

                  6

                  Šiuo metu reitinguojamas subjektas yra pažeidžiamas arba labai pažeidžiamas ir jam kyla labai didelė kredito rizika, galinti lemti įsipareigojimų neįvykdymą arba priartėjimą prie tokios padėties.
                  Ar jis įvykdys savo finansinius įsipareigojimus priklauso nuo palankių verslo, finansinių ir ekonominių sąlygų.

      III PRIEDAS

         Priskyrimo lentelės 16 straipsnio taikymo tikslais

                     Kredito kokybės žingsnis

                     1

                     2

                     3

                     4

                     5

                     6

                     AM Best Europe-Rating Services Ltd.

                  Emitentų ilgalaikių kredito reitingų skalė

                  aaa, aa+, aa, aa-

                  a+, a, a-

                  bbb+, bbb, bbb-

                  bb+, bb, bb-

                  b+, b, b-

                  ccc+, ccc, ccc-, cc, c, rs

                  Ilgalaikių skolinių įsipareigojimų reitingų skalė

                  aaa, aa+, aa, aa-

                  a+, a, a-

                  bbb+, bbb, bbb-

                  bb+, bb, bb-

                  b+, b, b-

                  ccc+, ccc, ccc-, cc, c, d

                  Finansinio patikimumo reitingų skalė

                  A++, A+

                  A, A-

                  B++, B+

                  B, B-

                  C++, C+

                  C, C-, D, E, F, S

                  Trumpalaikių reitingų skalė

                  AMB-1+

                  AMB-1-

                  AMB-2, AMB-3

                  AMB- 4

                     ARC Ratings S.A.

                  Emitentų vidutinės trukmės ir ilgalaikių reitingų skalė

                  AAA, AA

                  A

                  BBB

                  BB

                  B

                  CCC, CC, C, D

                  Emisijų vidutinės trukmės ir ilgalaikių reitingų skalė

                  AAA, AA

                  A

                  BBB

                  BB

                  B

                  CCC, CC, C, D

                  Emitentų trumpalaikių reitingų skalė

                  A-1+

                  A-1

                  A-2, A-3

                  B, C, D

                  Emisijų trumpalaikių reitingų skalė

                  A-1+

                  A-1

                  A-2, A-3

                  B, C, D

                     ASSEKURATA Assekuranz Rating-Agentur GmbH

                  Ilgalaikių kredito reitingų skalė

                  AAA, AA

                  A

                  BBB

                  BB

                  B

                  CCC, CC/C, D

                  Įmonių trumpalaikių reitingų skalė

                  A++

                  A

                  B, C, D

                     Axesor SA

                  Pasaulinių reitingų skalė

                  AAA, AA

                  A

                  BBB

                  BB

                  B

                  CCC, CC, C, D, E

                     BCRA – Credit Rating Agency AD

                  Bankų ilgalaikių reitingų skalė

                  AAA, AA

                  A

                  BBB

                  BB

                  B

                  C, D

                  Draudimo įmonių ilgalaikių reitingų skalė

                  iAAA, iAA

                  iA

                  iBBB

                  iBB

                  iB

                  iC, iD

                  Įmonių ilgalaikių reitingų skalė

                  AAA, AA

                  A

                  BBB

                  BB

                  B

                  CCC, CC, C, D

                  Savivaldybių ilgalaikių reitingų skalė

                  AAA, AA

                  A

                  BBB

                  BB

                  B

                  CCC, CC, C, D

                  Emisijų ilgalaikių reitingų skalė

                  AAA, AA

                  A

                  BBB

                  BB

                  B

                  CCC, CC, C, D

                  Bankų trumpalaikių reitingų skalė

                  A-1+

                  A-1

                  A-2, A-3

                  B, C, D

                  Įmonių trumpalaikių reitingų skalė

                  A-1+

                  A-1

                  A-2, A-3

                  B, C, D

                  Savivaldybių trumpalaikių reitingų skalė

                  A-1+

                  A-1

                  A-2, A-3

                  B, C, D

                  Emisijų trumpalaikių reitingų skalė

                  A-1+

                  A-1

                  A-2, A-3

                  B, C, D

                     Banque de France

                  Emitentų pasaulinių ilgalaikių kredito reitingų skalė

                  3++

                  3+, 3

                  4+

                  4, 5+

                  5, 6

                  7, 8, 9, P

                     Capital Intelligence Ltd

                  Emitentų tarptautinių ilgalaikių reitingų skalė

                  AAA, AA

                  A

                  BBB

                  BB

                  B

                  C, RS, SD, D

                  Emisijų tarptautinių ilgalaikių reitingų skalė

                  AAA, AA

                  A

                  BBB

                  BB

                  B

                  CCC, CC, C, D

                  Emitentų tarptautinių trumpalaikių reitingų skalė

                  A-1+

                  A-1

                  A-2, A-3

                  B, C, D

                  Emisijų tarptautinių trumpalaikių reitingų skalė

                  A-1+

                  A-1

                  A-2, A-3

                  B, C, D

                     Cerved Rating Agency S.p.A.

                  Įmonių ilgalaikių reitingų skalė

                  A1.1, A1.2, A1.3

                  A2.1, A2.2, A3.1

                  B1.1, B1.2

                  B2.1, B2.2

                  C1.1

                  C1.2, C2.1

                     Creditreform Ratings AG

                  Ilgalaikių reitingų skalė

                  AAA, AA

                  A

                  BBB

                  BB

                  B

                  C, D

                     CRIF S.p.A.

                  Pasaulinių ilgalaikių reitingų skalė

                  AAA, AA

                  A

                  BBB

                  BB

                  B

                  CCC, D1, D2

                     Dagong Europe Credit Rating

                  Ilgalaikių kredito reitingų skalė

                  AAA, AA

                  A

                  BBB

                  BB

                  B

                  CCC, CC, C, D

                  Trumpalaikių kredito reitingų skalė

                  A-1

                  A-2, A-3

                  B, C, D

                     DBRS Ratings Limited

                  Ilgalaikių įsipareigojimų reitingų skalė

                  AAA, AA

                  A

                  BBB

                  BB

                  B

                  CCC, CC, C, D

                  Komercinių vekselių ir trumpalaikių skolinių įsipareigojimų reitingų skalė

                  R-1 H, R-1 M

                  R-1 L

                  R-2, R-3

                  R-4, R-5, D

                  Žalos išmokėjimo pajėgumo reitingų skalė

                  IC-1

                  IC-2

                  IC-3

                  IC-4

                  IC-5

                  D

                     European Rating Agency, a.s.

                  Ilgalaikių reitingų skalė

                  AAA, AA, A

                  BBB

                  BB

                  B

                  CCC, CC, C, D

                  Trumpalaikių reitingų skalė

                  S1

                  S2

                  S3, S4, NS

                     EuroRating Sp. z o.o.

                  Pasaulinių ilgalaikių reitingų skalė

                  AAA, AA

                  A

                  BBB

                  BB

                  B

                  CCC, CC, C, D

                     Euler Hermes Rating GmbH

                  Pasaulinių ilgalaikių reitingų skalė

                  AAA, AA

                  A

                  BBB

                  BB

                  B

                  CCC, CC, C, SD, D

                     FERI EuroRating Services AG

                  „FERI EuroRating“ reitingų skalė

                  AAA, AA

                  A

                  BBB, BB

                  B

                  CCC, CC, D

                     Fitch Ratings

                  Emitentų ilgalaikių kredito reitingų skalė

                  AAA, AA

                  A

                  BBB

                  BB

                  B

                  CCC, CC, C, RD, D

                  Įmonių finansavimo įsipareigojimų ilgalaikių reitingų skalė

                  AAA AA

                  A

                  BBB

                  BB

                  B

                  CCC, CC, C

                  Draudikų finansinio patikimumo ilgalaikių tarptautinių reitingų skalė

                  AAA, AA

                  A

                  BBB

                  BB

                  B

                  CCC, CC, C

                  Trumpalaikių reitingų skalė

                  F1+

                  F1

                  F2, F3

                  B, C, RD, D

                  Draudikų finansinio patikimumo trumpalaikių reitingų skalė

                  F1+

                  F1

                  F2, F3

                  B, C

                     GBB-Rating Gesellschaft für Bonitätsbeurteilung GmbH

                  Pasaulinių ilgalaikių reitingų skalė

                  AAA, AA

                  A, BBB

                  BB

                  B

                  CCC, CC, C, D

                     ICAP Group S.A

                  Pasaulinių ilgalaikių reitingų skalė

                  AA, A

                  BB, B

                  C, D

                  E, F

                  G, H

                     Japan Credit Rating Agency Ltd

                  Emitentų ilgalaikių reitingų skalė

                  AAA, AA

                  A

                  BBB

                  BB

                  B

                  CCC, CC, C, LD, D

                  Emisijų ilgalaikių reitingų skalė

                  AAA, AA

                  A

                  BBB

                  BB

                  B

                  CCC, CC, C, D

                  Emitentų trumpalaikių reitingų skalė

                  J-1+

                  J-1

                  J-2

                  J-3, NJ, LD, D

                  Emisijų trumpalaikių kredito reitingų skalė

                  J-1+

                  J-1

                  J-2

                  J-3, NJ, D

                     Kroll Bond Rating Agency

                  Ilgalaikių kredito reitingų skalė

                  AAA, AA

                  A

                  BBB

                  BB

                  B

                  CCC, CC, C, D

                  Trumpalaikių kredito reitingų skalė

                  K1+

                  K1

                  K2, K3

                  B, C, D

                     Moody's Investors Service

                  Pasaulinių ilgalaikių reitingų skalė

                  Aaa, Aa

                  A

                  Baa

                  Ba

                  B

                  Caa, Ca, C

                  Obligacijų fondų reitingų skalė

                  Aaa-bf, Aa-bf

                  A-bf

                  Baa-bf

                  Ba-bf

                  B-bf

                  Caa-bf, Ca-bf, C-bf

                  Pasaulinių trumpalaikių reitingų skalė

                  P-1

                  P-2

                  P-3

                  NP

                     Standard & Poor's Ratings Services

                  Emitentų ilgalaikių kredito reitingų skalė

                  AAA, AA

                  A

                  BBB

                  BB

                  B

                  CCC, CC, R, SD/D

                  Emisijų ilgalaikių kredito reitingų skalė

                  AAA, AA

                  A

                  BBB

                  BB

                  B

                  CCC, CC, C, D

                  Draudikų finansinio patikimumo reitingų skalė

                  AAA, AA

                  A

                  BBB

                  BB

                  B

                  CCC, CC, SD/D, R

                  Fondų kredito kokybės reitingų skalė

                  AAAf, AAf

                  Af

                  BBBf

                  BBf

                  Bf

                  CCCf

                  Vidutinės rinkos vertės įmonių reitingų skalė

                  MM1

                  MM2

                  MM3, MM4

                  MM5, MM6

                  MM7, MM8, MMD

                  Emitentų trumpalaikių kredito reitingų skalė

                  A-1+

                  A-1

                  A-2, A-3

                  B, C, R, SD/D

                  Emisijų trumpalaikių kredito reitingų skalė

                  A-1+

                  A-1

                  A-2, A-3

                  B, C, D

                     Scope Ratings AG

                  Pasaulinių ilgalaikių reitingų skalė

                  AAA, AA

                  A

                  BBB

                  BB

                  B

                  CCC, CC,C, D

                  Pasaulinių trumpalaikių reitingų skalė

                  S-1+

                  S-1

                  S-2

                  S-3, S-4

                     Spread Research

                  Tarptautinių ilgalaikių reitingų skalė

                  AAA, AA

                  A

                  BBB

                  BB

                  B

                  CCC, CC, C, D

                     The Economist Intelligence Unit Ltd

                  Valstybių reitingų skalė

                  AAA, AA

                  A

                  BBB

                  BB

                  B

                  CCC, CC, C, D


title: 2015 m. spalio 15 d. Komisijos įgyvendinimo reglamentas (ES) 2015/1854, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
16.10.2015

               LT

               Europos Sąjungos oficialusis leidinys

               L 271/31

         KOMISIJOS ĮGYVENDINIMO REGLAMENTAS (ES) 2015/1854
   2015 m. spalio 15 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. spalio 15 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  84,4

                  MA

                  132,6

                  MK

                  46,1

                  TR

                  56,6

                  ZZ

                  79,9

                  0707 00 05

                  AL

                  36,9

                  TR

                  116,7

                  ZZ

                  76,8

                  0709 93 10

                  TR

                  136,8

                  ZZ

                  136,8

                  0805 50 10

                  AR

                  161,3

                  CL

                  149,0

                  TR

                  110,2

                  UY

                  78,7

                  ZA

                  104,7

                  ZZ

                  120,8

                  0806 10 10

                  BR

                  252,3

                  EG

                  198,3

                  MA

                  56,6

                  MK

                  97,5

                  TR

                  169,2

                  ZZ

                  154,8

                  0808 10 80

                  AR

                  122,1

                  CL

                  86,3

                  MK

                  23,1

                  NZ

                  155,0

                  US

                  86,4

                  ZA

                  144,4

                  ZZ

                  102,9

                  0808 30 90

                  CN

                  65,9

                  TR

                  135,5

                  XS

                  95,1

                  ZA

                  218,5

                  ZZ

                  128,8

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2014 m. lapkričio 11 d. Komisijos įgyvendinimo reglamentas (ES) Nr. 1217/2014 dėl tam tikrų prekių klasifikavimo Kombinuotojoje nomenklatūroje

text:
14.11.2014

               LT

               Europos Sąjungos oficialusis leidinys

               L 329/17

         KOMISIJOS ĮGYVENDINIMO REGLAMENTAS (ES) Nr. 1217/2014
   2014 m. lapkričio 11 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteiktos šio reglamento nuostatų neatitinkančios privalomosios tarifinės informacijos, susijusios su šiame reglamente nurodytomis prekėmis, turėtojas galėtų dar tam tikrą laikotarpį remtis šia informacija, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Toks laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Vadovaujantis Reglamento (EEB) Nr. 2913/92 12 straipsnio 6 dalimi, šio reglamento nuostatų neatitinkančia privalomąja tarifine informacija galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. lapkričio 11 d.

            Komisijos vardu

            Pirmininko pavedimu

         Heinz ZOUREK

            Mokesčių ir muitų sąjungos generalinis direktorius

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                              1.

                              Apie 8 × 3 × 3 mm dydžio gaminys (vadinamasis elektros filtras), kurį sudaro paviršinio montavimo pervadinis daugiasluoksnis keraminis kondensatorius.
                              Jis pateikiamas kaip žemųjų dažnių filtras, skirtas naudoti kaip elektromagnetinių trukdžių (EMI) filtras, pavyzdžiui, galios stiprintuvuose, maitinimo šaltiniuose, temperatūros ir variklių valdikliuose ir valdymo grandinėse.

                      (1) Žr. 1 paveikslą.

                  8532 24 00

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos a punktu ir KN kodus 8532 ir 8532 24 00 atitinkančiais prekių aprašymais.
                  Gaminys naudojamas kaip įvairių mašinų sudedamoji dalis. Kadangi jį sudaro tik kondensatorius, jis klasifikuotinas kaip keraminiai dielektriniai daugiasluoksniai pastovieji kondensatoriai, priskiriant KN kodą 8532 24 00.

                              2.

                              Apie 7 × 2 × 2 mm dydžio gaminys (vadinamasis elektros filtras), kurį sudaro kondensatorius ir dvi ferito šerdys.
                              Ekvivalentinę elektros grandinę sudaro dvi induktyvumo ritės (po vieną kiekvienai ferito šerdžiai), nuosekliai sujungtos nuolatinės srovės grandinėje ir prijungtos prie laidininko kairėje ir dešinėje paviršinio montavimo pervadinio kondensatoriaus pusėse.
                              Dvi ferito šerdys veikia kaip induktyvumo ritės, o jų funkcija – mažinti rezonansą su gretimomis grandinėmis, kad būtų slopinamos aukšto dažnio elektros srovės.
                              Gaminys pateikiamas naudoti kaip elektromagnetinių trukdžių (EMI) filtras, skirtas, pavyzdžiui, automobilių ir pramonės įrenginiams.

                      (1) Žr. 2 paveikslą.

                  8548 90 90

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos c punktu ir KN kodus 8548, 8548 90 ir 8548 90 90 atitinkančiais prekių aprašymais.
                  Atsižvelgiant į objektyvias gaminio charakteristikas, visų pirma į tai, kad jį sudaro ne tik kondensatorius, bet ir dvi ferito šerdys, jis nevisiškai atitinka 8532 pozicijai priskiriamų prekių (kondensatorių) aprašymą.
                  Be to, kadangi tiek ferito šerdys, tiek kondensatorius yra vienodai svarbūs bendram elektros filtro veikimui, gaminio atliekama funkcija platesnė už 8532 pozicijos aprėptį. Todėl gaminys nepriskirtinas šiai pozicijai taikant Kombinuotosios nomenklatūros 1 bendrąją aiškinimo taisyklę ir XVI skyriaus 2 pastabos a punktą.
                  Gaminys naudojamas kaip įvairių mašinų sudedamoji dalis. Kadangi gaminys nėra vien tik arba daugiausia skirtas konkrečiai mašinai arba mašinų klasei, jis klasifikuotinas kaip kitos mašinų arba aparatų elektros įrangos dalys, nenurodytos kitoje 85 skirsnio vietoje, priskiriant KN kodą 8548 90 90.

                     1 paveikslas

                     2 paveikslas

                  (Grandinė)

                  (Ekvivalentinė grandinė)

         (1)  Paveikslai pateikiami tik dėl informacijos.


title: 2014 m. spalio 21 d. Komisijos įgyvendinimo reglamentas (ES) Nr. 1114/2014, kuriuo iš dalies keičiamas Reglamentas (EB) Nr. 2075/2005, nustatantis specialiąsias oficialios Trichinella kontrolės mėsoje taisykles  Tekstas svarbus EEE

text:
22.10.2014

               LT

               Europos Sąjungos oficialusis leidinys

               L 302/46

         KOMISIJOS ĮGYVENDINIMO REGLAMENTAS (ES) Nr. 1114/2014
   2014 m. spalio 21 d.
   kuriuo iš dalies keičiamas Reglamentas (EB) Nr. 2075/2005, nustatantis specialiąsias oficialios Trichinella kontrolės mėsoje taisykles
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 854/2004, nustatantį specialiąsias gyvūninės kilmės produktų, skirtų vartoti žmonėms, oficialios kontrolės taisykles (1), ypač į jo 18 straipsnio 8–11 punktus,
   kadangi:

               (1)

               Komisijos reglamente (EB) Nr. 2075/2005 (2) nustatytos Trichinella infekcijai imlių rūšių gyvūnų skerdenų mėginių ėmimo taisyklės, skirtos ūkių bei ūkių grupių statusui ir mėsos importavimo į Sąjungą sąlygoms nustatyti. Jame taip pat nustatyti Trichinella aptikimo skerdenų mėginiuose pamatiniai metodai ir lygiaverčiai metodai;

               (2)

               Reglamentu (EB) Nr. 2075/2005 leidžiama tam tikromis sąlygomis sukapoti naminių kiaulių skerdenas, kol dar negauti Trichinella tyrimo rezultatai. Kad būtų lengviau naudoti išpjaustymo patalpas, reikėtų numatyti tokį leidimą (tam tikromis sąlygomis) ir dėl arklių;

               (3)

               Komisijos reglamentu (ES) Nr. 216/2014 (3) iš dalies pakeistos tam tikros nuostatos, leidžiančios nukrypti nuo Reglamento (EB) Nr. 2075/2005 nuostatų dėl naminių kiaulių mėginių ėmimo Trichinella nustatyti. Reglamentu (ES) Nr. 216/2014 taip pat iš dalies pakeisti reikalavimai, kurių turi laikytis maisto tvarkymo subjektai, norintys būti oficialiai pripažinti ūkiais, kuriuose taikomos kontroliuojamos laikymo sąlygos. Viena iš tokių sąlygų yra tai, kad subjektas gali atvežti į ūkį naujų gyvūnų tik jeigu jie kilę iš ūkių, kurie taip pat oficialiai pripažinti ūkiais, taikančiais kontroliuojamas laikymo sąlygas. Reikėtų paaiškinti, kokios sąlygos taikomos, jei naminės kiaulės, neskirtos iš karto skersti, vežamos iš vieno ūkio į kitą per surinkimo centrus. Be to, prie tų iš dalies pakeistų reikalavimų turėtų būti priderinti atitinkami Sąjungos vidaus prekybos ir importo į ją sertifikatai;

               (4)

               tam, kad valstybės narės galėtų taikyti tinkamą Trichinella tyrimų tvarką skerdžiant ir nekiltų pavojaus veisimui ir produkcijai skirtų kiaulių paskirties ūkio statusui, į veterinarijos sertifikatus, nustatytus Tarybos direktyvoje 64/432/EEB (4) (dėl Sąjungos vidaus prekybos kiaulėmis) ir Komisijos reglamente (ES) Nr. 206/2010 (5) (dėl iš trečiųjų šalių į Sąjungą importuojamų naminių kiaulių), turėtų būti įtraukta valstybinio veterinarijos gydytojo informacija apie tai, ar kilmės ūkis oficialiai pripažintas taikančiu kontroliuojamas laikymo sąlygas;

               (5)

               siekiant užtikrinti, kad Reglamentas (EB) Nr. 2075/2005 būtų taikomas teisingai, namines kiaules arba jų mėsą eksportuojančios trečiosios šalys turėtų būti įtrauktos į atitinkamus teisės aktus dėl importo sąlygų, jeigu jos taiko nuostatas, leidžiančias nukrypti nuo nuostatų dėl naminių kiaulių mėginių ėmimo Trichinella nustatyti, ir jeigu ūkiai ar ūkių grupės yra oficialiai pripažinti taikančiais kontroliuojamas laikymo sąlygas;

               (6)

               į veterinarijos sertifikatus, pateikiamus vežant šviežią mėsą (pagal Reglamentą (ES) Nr. 206/2010), mėsos pusgaminius (pagal Komisijos sprendimą 2000/572/EB (6)) ir mėsos gaminius (pagal Komisijos sprendimą 2007/777/EB (7)), turėtų būti įtrauktas tinkamumo žmonių maistui patvirtinimas atlikus tyrimą dėl Trichinella;

               (7)

               ES etaloninė parazitų tyrimo laboratorija rekomendavo patikslinti reglamento (EB) Nr. 2075/2005 tekstą, susijusį su tam tikrų lygiaverčių Trichinella tyrimų metodų procedūra. Be to, ES etaloninė laboratorija patvirtino naują metodą (PrioCHECK® Trichinella AAD KIT) Trichinella naminių kiaulių mėsoje nustatyti. Todėl reikėtų leisti naudoti šį metodą minėtų rūšių gyvūnų tyrimams atlikti;

               (8)

               todėl Reglamentas (EB) Nr. 2075/2005 turėtų būti atitinkamai iš dalies pakeistas;

               (9)

               šiame reglamente numatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 2075/2005 iš dalies keičiamas taip:

               1)

               2 straipsnis pakeičiamas taip:
               „2 straipsnis
               Skerdenų mėginių ėmimas
               1.   Naminių kiaulių skerdenų mėginių ėmimas kaip poskerdiminio tyrimo dalis skerdyklose vykdomas taip:

                           a)

                           visos paršavedžių ir kuilių skerdenos arba bent 10 % gyvūnų, kasmet siunčiamų skersti iš kiekvieno ūkio, oficialiai pripažinto taikančiu kontroliuojamas laikymo sąlygas, skerdenų ištiriamos dėl Trichinella;

                           b)

                           visos skerdenos iš ūkių, kurie nėra oficialiai pripažinti taikančiais kontroliuojamas laikymo sąlygas, sistemingai ištiriamos dėl Trichinella.

                     Iš kiekvienos skerdenos imamas vienas mėginys ir kompetentingos institucijos paskirtoje laboratorijoje mėginys ištiriamas dėl Trichinella vienu iš šių aptikimo metodų:

                           a)

                           I priedo I skyriuje nurodytu pamatiniu aptikimo metodu arba

                           b)

                           I priedo II skyriuje nurodytu lygiaverčiu aptikimo metodu.

                     2.   Trichinella infekcijai imlių arklių, šernų ir kitų ūkiuose auginamų ir laukinių rūšių gyvūnų skerdenų mėginiai sistemingai imami skerdyklose arba medžiojamųjų gyvūnų perdirbimo įmonėse ir yra poskerdiminio tyrimo dalis.
               Mėginys imamas iš kiekvienos skerdenos ir pagal I ir III priedų reikalavimus tiriamas kompetentingos institucijos paskirtoje laboratorijoje.
               3.   Kol dar negauti Trichinella tyrimo rezultatai ir su sąlyga, kad maisto tvarkymo subjektai užtikrina visišką atsekamumą, tokios skerdenos gali būti sukapojamos ne daugiau kaip į šešias dalis skerdykloje arba išpjaustymo įmonėje, esančioje tose pačiose patalpose kaip skerdykla.
               Nukrypstant nuo pirmos pastraipos, kompetentingai institucijai leidus tokios skerdenos gali būti sukapojamos išpjaustymo įmonėje, esančioje skerdykloje arba atskirame pastate, jeigu:

                           a)

                           šios procedūros atlikimą kontroliuoja kompetentinga institucija;

                           b)

                           skerdenos arba jų dalys pristatomos tik į vieną išpjaustymo įmonę;

                           c)

                           išpjaustymo įmonė yra valstybės narės teritorijoje ir

                           d)

                           jeigu tyrimo rezultatai teigiami, visos skerdenos dalys laikomos netinkamomis žmonėms vartoti.“

               2)

               13 straipsnis pakeičiamas taip:
               „13 straipsnis
               Importui taikomi sveikatos reikalavimai
               1.   Tų rūšių gyvūnų, kurie gali būti Trichinella nešiotojai, mėsa, kurioje yra skersaruožių raumenų, gali būti importuojama į Sąjungą tik tada, kai prieš eksportuojant mėsą tose trečiosiose šalyse, kuriose gyvūnai buvo paskersti, buvo atliktas jos tyrimas dėl Trichinella, laikantis sąlygų, lygiaverčių nustatytosioms 2 arba 3 straipsnyje.
               2.   Trečioji šalis 3 straipsnio 2 ir 3 dalyse nustatytas leidžiančias nukrypti nuostatas gali taikyti tik pranešusi apie tai Komisijai ir tik po to, kai ji bus įtraukta į atitinkamą sąrašą, pateiktą:

                           i)

                           Reglamento (ES) Nr. 206/2010 I priedo 1 dalyje (gyvų naminių kiaulių importas) arba

                           ii)

                           Reglamento (ES) Nr. 206/2010 II priedo 1 dalyje (šviežios naminių kiaulių mėsos importas);

                           iii)

                           Sprendimo 2007/777/EB II priedo 2 dalyje (mėsos gaminių, pagamintų tik iš naminių kiaulių mėsos arba mėsos gaminių).“

               3)

               15 straipsnis pakeičiamas taip:
               „15 straipsnis
               Dokumentai
               1.   Direktyvos 64/432/EEB F priedo 2 pavyzdyje pateiktame Sąjungos vidaus prekybos gyvomis kiaulėmis veterinarijos sertifikate valstybinis veterinarijos gydytojas nurodo informaciją apie tai, ar kilmės ūkis oficialiai pripažintas taikančiu kontroliuojamas laikymo sąlygas, kaip nustatyta šio reglamento 8 straipsnyje.
               2.   Reglamento (ES) Nr. 206/2010 I priedo 2 dalyje pateiktuose naminių kiaulių importo į Sąjungą veterinarijos sertifikato POR-X ir POR-Y pavyzdžiuose valstybinis veterinarijos gydytojas nurodo informaciją apie tai, ar trečiosios šalies kompetentinga institucija kilmės ūkį oficialiai pripažino taikančiu kontroliuojamas laikymo sąlygas, lygiavertes nustatytosioms šio reglamento IV priede.
               3.   Veterinarijos sertifikate, kuris parengtas pagal Reglamento (ES) Nr. 206/2010 II priedo 2 dalyje pateiktą pavyzdį „POR“ ir pridedamas prie importuoti į Sąjungą iš trečiųjų šalių skirtų mėsos siuntų, valstybinis veterinarijos gydytojas pateikia tinkamumo žmonių maistui patvirtinimą, mėsos kilmės šalyje atlikus tyrimą dėl Trichinella pagal šio reglamento 13 straipsnį.
               4.   Veterinarijos ir tinkamumo maistui sertifikate, kurio pavyzdys pateiktas Sprendimo 2000/572/EB II priede ir kuris pridedamas prie importuoti į Sąjungą iš trečiųjų šalių skirtų mėsos pusgaminių siuntų, valstybinis veterinarijos gydytojas pateikia tinkamumo žmonių maistui patvirtinimą, mėsos kilmės šalyje atlikus tyrimą dėl Trichinella pagal šio reglamento 13 straipsnį.
               5.   Veterinarijos ir tinkamumo maistui sertifikate, kurio pavyzdys pateiktas Sprendimo 2007/777/EB III priede ir kuris pridedamas prie tam tikrų importuoti į Sąjungą iš trečiųjų šalių skirtų mėsos gaminių ir apdorotų skrandžių, pūslių ir žarnų siuntų, valstybinis veterinarijos gydytojas pateikia tinkamumo žmonių maistui patvirtinimą, mėsos kilmės šalyje atlikus tyrimą dėl Trichinella pagal šio reglamento 13 straipsnį.“

               4)

               I priedo I skyriaus 3 punkto IV pastraipa pakeičiama taip:

                           „IV.

                           Valymo ir dezinfekavimo procedūra gavus teigiamą arba abejotiną rezultatą
                           Jeigu ištyrus jungtinį arba atskirą mėginį gaunamas teigiamas arba abejotinas rezultatas, visi su mėsa besiliečiantys reikmenys (trintuvo dubuo ir trintuvas, menzūra, maišymo lazdelė, temperatūros jutiklis, kūginis filtravimo piltuvas, sietas ir žnyplės) privalo būti kruopščiai dezinfekuojami juos kelioms sekundėms panardinant į šiltą vandenį (65–90 °C). Jei naudotas ploviklis, rekomenduojama gerai praskalauti kiekvieną reikmenį, kad ploviklio neliktų.“

               5)

               I priedo II skyriaus D dalies 3 punkto IV pastraipa pakeičiama taip:

                           „IV.

                           Valymo ir dezinfekavimo procedūra gavus teigiamą arba abejotiną rezultatą
                           Jeigu ištyrus jungtinį arba atskirą mėginį gaunamas teigiamas arba abejotinas latekso agliutinacijos rezultatas, visi su mėsa besiliečiantys reikmenys (trintuvo dubuo ir trintuvas, grūstuvas, menzūra, maišymo lazdelė, temperatūros jutiklis, kūginis filtravimo piltuvas, sietas ir žnyplės) privalo būti kruopščiai dezinfekuojami juos kelioms sekundėms panardinant į šiltą vandenį (65–90 °C). Mėsos likučiai arba inaktyvuotos lervos, kurios gali likti ant jų paviršiaus, gali būti pašalintos naudojant švarią kempinę ir vandentiekio vandenį. Siekiant nuo reikmenų pašalinti riebalus, prireikus galima užlašinti keletą lašų ploviklio. Tada rekomenduojama gerai praskalauti kiekvieną reikmenį, kad būtų pašalinti visi ploviklio pėdsakai.“

               6)

               I priedo II skyrius papildomas šia E dalimi:
               „E.   Dirbtinio virškinimo tyrimas Trichinella spp lervoms mėsos mėginiuose aptikti – PrioCHECK® Trichinella AAD Kit.

                  Šis metodas laikomas lygiaverčiu tik atliekant naminių kiaulių mėsos tyrimus

               PrioCHECK® Trichinella AAD Kit naudojamas tik pagal to komplekto instrukciją, naudojant separacinius piltuvus (Lenz NS 29/32) ir 80 ml talpos stiklinius tyrimų mėgintuvėlius.“

               7)

               IV priedo I skyriaus A dalies g–j punktai pakeičiami taip:

                           „g)

                           subjektas privalo užtikrinti, kad naminės kiaulės būtų atpažįstamos taip, kad būtų galima atsekti kiekvienos iš jų kelią iki ūkio;

                           h)

                           subjektas privalo užtikrinti, kad naminės kiaulės į ūkį būtų atvežamos tik jei jos yra kilusios iš ūkių, oficialiai pripažintų taikančiais kontroliuojamas laikymo sąlygas;

                           i)

                           nė viena naminė kiaulė neturi prieigos prie lauko įrenginių, jei subjektas negali pateikti rizikos analizės ir kompetentingai institucijai įrodyti, kad buvimo lauke laikotarpis, įrenginiai ir su tuo susijusios aplinkybės nekelia pavojaus, kad ūkis bus užkrėstas Trichinella;

                           j)

                           nė viena iš veisimui ir produkcijai skirtų kiaulių, kaip apibrėžta Direktyvos 64/432/EEB 2 straipsnio 2 dalies c punkte, prieš jas išvežant nebuvo iškrautos surinkimo centre, kaip apibrėžta Direktyvos 64/432/EEB 2 straipsnio 2 dalies o punkte, išskyrus atvejus, kai surinkimo centras atitinka šios dalies a–i punktų reikalavimus, visos naminės kiaulės sugrupuotos siuntoms kilmės surinkimo centre ir yra iš ūkių, oficialiai pripažintų taikančiais kontroliuojamas laikymo sąlygas, arba iš oficialiai pripažintų ūkių grupių.“

         2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. spalio 21 d.

            Komisijos vardu

            Pirmininkas

         José Manuel BARROSO

      (1)  OL L 139, 2004 4 30, p. 206.

      (2)  2005 m. gruodžio 5 d. Komisijos reglamentas (EB) Nr. 2075/2005, nustatantis specialiąsias oficialios Trichinella kontrolės mėsoje taisykles (OL L 338, 2005 12 22, p. 60).

      (3)  2014 m. kovo 7 d. Komisijos reglamentas (ES) Nr. 216/2014, kuriuo iš dalies keičiamas Reglamentas (EB) Nr. 2075/2005, nustatantis specialiąsias oficialios Trichinella kontrolės mėsoje taisykles (OL L 69, 2014 3 8, p. 85).

      (4)  1964 m. birželio 26 d. Tarybos direktyva 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (OL 121, 1964 7 29, p. 1977).

      (5)  2010 m. kovo 12 d. Komisijos reglamentas (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai (OL L 73, 2010 3 20, p. 1).

      (6)  2000 m. rugsėjo 8 d. Komisijos sprendimas 2000/572/EB, nustatantis gyvūnų bei visuomenės sveikatos ir veterinarinio sertifikavimo reikalavimus, taikytinus importuojant į Bendriją mėsos pusgaminius iš trečiųjų šalių (OL L 240, 2000 9 23, p. 19).

      (7)  2007 m. lapkričio 29 d. Komisijos sprendimas 2007/777/EB, nustatantis gyvūnų ir visuomenės sveikatos reikalavimus ir tam tikrų mėsos produktų ir apdorotų skrandžių, pūslių ir žarnų, skirtų žmonių maistui, importo iš trečiųjų šalių sertifikatų pavyzdžius ir panaikinantis Sprendimą 2005/432/EB (OL L 312, 2007 11 30, p. 49).


title: 2014 m. birželio 24 d. Komisijos įgyvendinimo reglamentas (ES) Nr. 699/2014 dėl bendro logotipo, kuris naudojamas asmenims, siūlantiems parduoti vaistus visuomenei nuotoliniu būdu, nustatyti, dizaino ir dėl bendro logotipo autentiškumo patikrinimo techninių, elektroninių bei šifravimo reikalavimų  Tekstas svarbus EEE

text:
25.6.2014

               LT

               Europos Sąjungos oficialusis leidinys

               L 184/5

         KOMISIJOS ĮGYVENDINIMO REGLAMENTAS (ES) Nr. 699/2014
   2014 m. birželio 24 d.
   dėl bendro logotipo, kuris naudojamas asmenims, siūlantiems parduoti vaistus visuomenei nuotoliniu būdu, nustatyti, dizaino ir dėl bendro logotipo autentiškumo patikrinimo techninių, elektroninių bei šifravimo reikalavimų
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. lapkričio 6 d. Europos Parlamento ir Tarybos direktyvą 2001/83/EB dėl Bendrijos kodekso, reglamentuojančio žmonėms skirtus vaistus (1), ypač į jos 85c straipsnio 3 dalį,
   kadangi:

               (1)

               Direktyvos 2001/83/EB 85c straipsnio 3 dalyje numatyta, kad turėtų būti nustatytas bendras logotipas, kuris būtų atpažįstamas visoje Sąjungoje, kartu sudarant galimybę nustatyti valstybę narę, kurioje yra įsisteigęs asmuo, siūlantis parduoti vaistus visuomenei nuotoliniu būdu, naudojantis informacinės visuomenės paslaugomis;

               (2)

               pagal Direktyvos 2001/83/EB 85c straipsnio 3 dalies a punktą Komisija turėtų priimti įgyvendinimo aktus, siekiant suderinti bendro logotipo autentiškumo patikrinimo techninius, elektroninius bei šifravimo reikalavimus. Tuose reikalavimuose turėtų būti numatytas aukštas saugumo lygis ir užkertamas kelias nesąžiningai naudoti logotipą;

               (3)

               pagal 85c 1 dalies d punkto iii papunktį bendro logotipo autentiškumas patikrinamas per saitą tarp logotipo ir asmenų, kuriems leidžiama arba kuriems suteikta teisė siūlyti parduoti vaistus visuomenei nuotoliniu būdu, naudojantis informacinės visuomenės paslaugomis, sąrašo, nurodyto 85c straipsnio 4 dalies c punkte. Todėl tie saitai turėtų būti nuolatiniai ir apsaugoti;

               (4)

               kad logotipas nebūtų naudojamas nesąžiningai, 85c straipsnio 4 dalyje nurodytos nacionalinės svetainės turėtų būti apsaugotos ir atnaujintos, o jų prieglobos domenas turėtų būti patikimas;

               (5)

               šiame reglamente nustatytos priemonės atitinka Žmonėms skirtų vaistų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Direktyvos 2001/83/EB 85c straipsnio 3 dalies b punkte nurodytas bendro logotipo dizainas atitinka šio reglamento priede nustatytą modelį.
   2 straipsnis
   85c 4 dalyje minėtos svetainės prieiga yra tokia, kad visuomenė galėtų lengvai įsitikinti svetainės patikimumu šiam tikslui.
   3 straipsnis
   Direktyvos 2001/83/EB 85c straipsnio 1 dalies d punkto iii papunktyje minėtas saitas tarp asmens, kuriam leidžiama arba kuriam suteikta teisė tiekti vaistus visuomenei nuotoliniu būdu, naudojantis informacinės visuomenės paslaugomis, svetainės ir direktyvos 85c straipsnio 4 dalies c punkte minėto nacionalinio sąrašo prieglobos svetainės yra fiksuotas ir abipusis.
   Informacijos perdavimas tarp svetainių, kuriose leidžiama arba kurioms suteikta teisė tiekti vaistus visuomenei nuotoliniu būdu, naudojantis informacinės visuomenės paslaugomis, ir nacionalinių sąrašų prieglobos svetainių saugumas užtikrinamas tinkamais būdais.
   4 straipsnis
   Siekiant, kad 3 straipsnio pirmoje dalyje minėtas saitas veiktų patikimai, nacionalinių sąrašų, sudarytų laikantis Direktyvos 2001/83/EB 85c straipsnio 4 dalies c punkto, prieglobos svetainės apsaugomos ir atnaujinamos nurodant vėliausio atnaujinimo datą.
   5 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. liepos 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 24 d.

            Komisijos vardu

            Pirmininkas

         José Manuel BARROSO

      (1)  OL L 311, 2001 11 28, p. 67.

      PRIEDAS

                  1.

                  1 straipsnyje nurodyto bendro logotipo modelis yra toks:

                  2.

                  Pamatinės spalvos: PANTONE 421 CMYK 13/11/8/26 RGB 204/204/204; PANTONE 7731 CMYK 79/0/89/22 RGB 0/153/51; PANTONE 376 CMYK 54/0/100/0 RGB 153/204/51; PANTONE 7480 CMYK 75/0/71/0.

                  3.

                  Bendro logotipo viduryje, kairėje pusėje esančiame baltame stačiakampyje įterpiama valstybės narės, kurioje yra įsikūręs fizinis ar juridinis asmuo, teikiantis vaistus visuomenei nuotoliniu būdu, naudodamasis informacinės visuomenės paslaugomis, nacionalinė vėliava.

                  4.

                  Bendro logotipo teksto kalbą nustato 3 punkte nurodyta valstybė narė.

                  5.

                  Mažiausias bendro logotipo plotis yra 90 pikselių.

                  6.

                  Bendras logotipas yra nejudamas.

                  7.

                  Jei logotipas naudojamas spalviniame fone ir todėl jį sunku pastebėti, aplink logotipą gali būti apibrėžta išorinė linija, kuri padėtų sukurti didesnį kontrastą fono spalvai.


title: 2017 m. gegužės 11 d. Komisijos įgyvendinimo reglamentas (ES) 2017/806, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama nedidelės rizikos veiklioji medžiaga Bacillus amyloliquefaciens (padermė FZB24) ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE. )

text:
12.5.2017

               LT

               Europos Sąjungos oficialusis leidinys

               L 121/31

         KOMISIJOS ĮGYVENDINIMO REGLAMENTAS (ES) 2017/806
   2017 m. gegužės 11 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama nedidelės rizikos veiklioji medžiaga Bacillus amyloliquefaciens (padermė FZB24) ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 22 straipsnio 1 dalį kartu su jo 13 straipsnio 2 dalimi,
   kadangi:

               (1)

               pagal Reglamento (EB) Nr. 1107/2009 7 straipsnio 1 dalį 2013 m. birželio 19 d. Prancūzija gavo bendrovės „Novozymes Biologicals France“ paraišką dėl veikliosios medžiagos Bacillus amyloliquefaciens (padermė FZB24) patvirtinimo;

               (2)

               pagal to reglamento 9 straipsnio 3 dalį Prancūzija kaip valstybė narė ataskaitos rengėja 2013 m. rugsėjo 4 d. pranešė pareiškėjui, kitoms valstybėms narėms, Komisijai ir Europos maisto saugos tarnybai (toliau – Tarnyba) apie paraiškos priimtinumą;

               (3)

               2015 m. balandžio 13 d. valstybė narė ataskaitos rengėja pateikė Komisijai vertinimo ataskaitos projektą (kopiją – Tarnybai), kuriame vertinama, ar galima manyti, kad veiklioji medžiaga atitinka Reglamento (EB) Nr. 1107/2009 4 straipsnyje nustatytus patvirtinimo kriterijus;

               (4)

               Tarnyba laikėsi Reglamento (EB) Nr. 1107/2009 12 straipsnio 1 dalies nuostatų. Pagal Reglamento (EB) Nr. 1107/2009 12 straipsnio 3 dalį ji paprašė pareiškėjo pateikti valstybėms narėms, Komisijai ir Tarnybai papildomos informacijos. 2016 m. vasario 22 d. valstybė narė ataskaitos rengėja, atnaujindama vertinimo ataskaitos projektą, pateikė Tarnybai papildomos informacijos vertinimą;

               (5)

               2016 m. gegužės 10 d. Tarnyba pareiškėjui, valstybėms narėms ir Komisijai pranešė savo išvadą (2) dėl to, ar galima manyti, kad veiklioji medžiaga Bacillus amyloliquefaciens (padermė FZB24) atitinka Reglamento (EB) Nr. 1107/2009 4 straipsnyje nustatytus patvirtinimo kriterijus. Tarnyba suteikė visuomenei galimybę susipažinti su šia išvada;

               (6)

               2016 m. spalio 6 d. Komisija pateikė Augalų, gyvūnų, maisto ir pašarų nuolatiniam komitetui Bacillus amyloliquefaciens (padermė FZB24) peržiūros ataskaitą ir reglamento projektą, kuriuo nustatoma, kad Bacillus amyloliquefaciens (padermė FZB24) yra patvirtinama;

               (7)

               pareiškėjui buvo suteikta galimybė pateikti pastabas dėl peržiūros ataskaitos;

               (8)

               nustatyta, kad Reglamento (EB) Nr. 1107/2009 4 straipsnyje nustatytų patvirtinimo kriterijų yra laikomasi, kai bent vienas augalų apsaugos produktas, kurio sudėtyje yra šios veikliosios medžiagos, naudojamas pagal vieną ar kelias tipiškas paskirtis, visų pirma peržiūros ataskaitoje išnagrinėtas ir išsamiai aprašytas paskirtis. Todėl tie patvirtinimo kriterijai laikomi įvykdytais; todėl tikslinga Bacillus amyloliquefaciens (padermė FZB24) patvirtinti;

               (9)

               be to, Komisijos nuomone, Bacillus amyloliquefaciens (padermė FZB24) yra nedidelės rizikos veiklioji medžiaga pagal Reglamento (EB) Nr. 1107/2009 22 straipsnį. Bacillus amyloliquefaciens (padermė FZB24) nėra susirūpinimą kelianti medžiaga ir atitinka Reglamento (EB) Nr. 1107/2009 II priedo 5 punkte nustatytas sąlygas. Bacillus amyloliquefaciens (padermė FZB24) yra laukinio tipo padermė, natūraliai esanti aplinkoje. Ji nėra patogeniška žmonėms ar gyvūnams. Tikimasi, kad Reglamentu (EB) Nr. 1107/2009 patvirtintų naudojimo paskirčių žmonėms, gyvūnams ir aplinkai daromas papildomas poveikis bus nedidelis palyginti su realiomis natūraliomis aplinkybėmis numatomu poveikiu;

               (10)

               todėl tikslinga medžiagą Bacillus amyloliquefaciens (padermė FZB24) patvirtinti 15 metų laikotarpiui;

               (11)

               tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas;

               (12)

               pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (3) priedas turėtų būti atitinkamai iš dalies pakeistas;

               (13)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Veikliosios medžiagos patvirtinimas
   I priede nurodyta veiklioji medžiaga Bacillus amyloliquefaciens (padermė FZB24) patvirtinama pagal šiame priede nustatytas sąlygas.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   3 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gegužės 11 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  EFSA (Europos maisto saugos tarnyba), 2016 m. Conclusion on the peer review of the pesticide risk assessment of the active substance Bacillus amyloliquefaciens strain FZB24. EFSA Journal 2016;14(6):4494, p. 18. doi:10.2903/j.efsa.2016.4494.

      (3)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      I PRIEDAS

                  Įprastas pavadinimas, identifikavimo numeriai

                  IUPAC pavadinimas

                  Grynumas (1)

                  Patvirtinimo data

                  Patvirtinimo galiojimo pabaiga

                  Konkrečios nuostatos

                     Bacillus amyloliquefaciens (padermė FZB24).
                  Inventorinis numeris „Deutsche Sammlung von Mikroorganismen“ (DSM, Vokietija) kultūrų rinkinyje: 10271
                  Inventorinis numeris Žemės ūkio tyrimų tarnybos kultūrų rinkinyje (NRRL, JAV): B-50304

                  Netaikoma

                  Mažiausia koncentracija:
                  2 × 1014 KSV/kg

                  2017 m. birželio 1 d.

                  2032 m. birželio 1 d.

                  Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į Bacillus amyloliquefaciens (padermė FZB24) peržiūros ataskaitos išvadas, visų pirma į jos I ir II priedėlius.
                  Atlikdamos šį bendrą vertinimą valstybės narės ypatingą dėmesį skiria:

                              —

                              komerciniais tikslais pagamintos techninės medžiagos specifikacijai, įskaitant visapusišką priemaišų ir metabolitų apibūdinimą,

                              —

                              su medžiaga dirbančių asmenų ir darbuotojų apsaugai, atsižvelgiant į tai, kad mikroorganizmai yra laikomi potencialiais jautrikliais.

                        Gamintojas užtikrina, kad būtų griežtai laikomasi aplinkos apsaugos sąlygų ir kad gamybos metu būtų vykdoma kokybės kontrolės analizė.
                  Naudojimo sąlygose prireikus nurodomos rizikos mažinimo priemonės.

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.

      II PRIEDAS
      Įgyvendinimo reglamento (ES) Nr. 540/2011 priedo D dalis papildoma šiuo įrašu:

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     „10

                        Bacillus amyloliquefaciens (padermė FZB24).
                     Inventorinis numeris „Deutsche Sammlung von Mikroorganismen“ (DSM, Vokietija) kultūrų rinkinyje: 10271
                     Inventorinis numeris Žemės ūkio tyrimų tarnybos kultūrų rinkinyje (NRRL, JAV): B-50304

                     Netaikoma

                     Mažiausia koncentracija:
                     2 × 1014 KSV/kg

                     2017 m. birželio 1 d.

                     2032 m. birželio 1 d.

                     Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į Bacillus amyloliquefaciens (padermė FZB24) peržiūros ataskaitos išvadas, visų pirma į jos I ir II priedėlius.
                     Atlikdamos šį bendrą vertinimą valstybės narės ypatingą dėmesį skiria:

                                 —

                                 komerciniais tikslais pagamintos techninės medžiagos specifikacijai, įskaitant visapusišką priemaišų ir metabolitų apibūdinimą,

                                 —

                                 su medžiaga dirbančių asmenų ir darbuotojų apsaugai, atsižvelgiant į tai, kad mikroorganizmai yra laikomi potencialiais jautrikliais.

                           Gamintojas užtikrina, kad būtų griežtai laikomasi aplinkos apsaugos sąlygų ir kad gamybos metu būtų vykdoma kokybės kontrolės analizė.
                     Naudojimo sąlygose prireikus nurodomos rizikos mažinimo priemonės.“

         (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.